Idioma sueco

O **sueco** (*svenska* ) ye una luenga escandinava parlada por mas de nueu millons de personas, prencipalment en Suecia y bellas rechions de Finlandia, mas que mas en a costa y en as islas Åland. Ye, en buena mesura, mutuament intelichible con o noruego, y bel poquet menos con o danés. De conchunta con as atras luengas escandinavas, o sueco promana d'o nordico antigo, o lenguache común d'os chermanicos que viviban en Escandinavia durant a edat vikinga.

O sueco estándard ye a luenga nacional que evoluciona dende os dialectos d'o sueco central en o sieglo XIX y que ya yera bien establida en prencipiar o sieglo XX. Encara que bi ha variedaz rechionals distintas que promanan d'os dialectos rurals antigos, a luenga parlada y escrita ye, por un regular, uniforme y estandardizada. Bi ha bels dialectos que se deseparan prou d'o sueco estándard en a suya gramatica y vocabulario y no son siempre mutuament intelichibles con o sueco estándard. Istos dialectos se limitan a zonas rurals y los parla un numero chicot de chent con poca movilidat social. Encara que son bien documentaus y o suyo emplego se fomenta dende as autoridaz locals, istos dialectos han declinau entre o zaguer sieglo, pero no son encara menazaus d'estinción inminent.

L'orden estándard d'as frases ye Subchecto Verbo Obchecto, encara que ixe orden se puet cambiar a ormino cuan se quiere fer enfasis en bellas palabras. A morfolochía d'o sueco ye parellana a la de l'anglés, ye decir, que no'n bi ha guaire flexión: dos cheneros, garra caso (encara que os analises mas antigos i sinyalan dos casos, o nominativo y o chenitivo, y una destinción entre singular y plural (numero gramatical). Os adchectivos tienen una graduación similar a la de l'anglés, y tamién se flexionan seguntes o chenero, o numero y pendendo en si ye definiu u indefiniu. O efecto de definitut d'os substantivos se marca mas que mas por meyo de sufixos (rematanzas), complementaus con articlos definius y indefinius. A prosodia presenta accento igual como tonos. A luenga tien una variedat vocalica prou gran. Atra caracteristica d'o sueco, ye a presencia d'a consonant fricativa postalveolovelar xorda, un fonema consonantico que presenta prous variacions.

## Clasificación
O sueco ye una luenga indoeuropea, perteneixient a la branca escandinava d'as luengas chermanicas. En a clasificación clasica, fa parte d'as luengas escandinavas orientals, de conchunta con o danés, y deseparando-lo d'as luengas escandinavas occidentals, como o feroés, o islandés y o noruego. Manimenos, bels analises mas recients dividen as luengas escandinavas en dos grupos: o escandinavo insular (feroés y islandés) y o escandinavo continental (danés, noruego y sueco), considerando a mutua intelichibilidat debida a la fuerte influencia d'as luengas escandinavas orientals (mas que mas o danés) en o noruego entre o zaguer milenio, asinas como a diverchencia d'o feroés y o islandés.

Seguntes muitos criterios d'intelichibilidat mutua, as luengas escandinavas continentals se podrían considerar dialectos d'un mesmo idioma escandinavo. Manimenos, y como resultau de cuantos sieglos de rivalidat, de vegadas prou intensa, entre Suecia y Dinamarca (incluyindo-ie una larga serie de guerras en os sieglos XVI y XVII, y d'as ideyas nacionalistas que amaneixioron enta a fin d'o sieglo XIX y o prencipio d'o sieglo XX, as tres luengas tienen ortografías, diccionarios, gramaticas, y organismos reguladors diferents.  Asinas, dende una anviesta linguistica, ye mas preciso describir o danés, o noruego y o sueco como un continuum dialectal d'a luenga escandinava, y beluns d'os dialectos, como os que se parlan en a huega entre Noruega y Suecia – mas que mas, os d'a parte de Bohuslän, Dalsland, Värmland occidental, Dalarna occidental, Härjedalen y Jämtland – son a meyo camín entre as luengas estándard nacionals.

## Fonolochía
O sueco tien nueu vocals con variacions de largaria que fan decisiet fonemas vocalicos en amás gran parte de variedaz y dialectos (an que a vocal [e] curta y a vocal [ɛ] coinciden) y o sistema completo de deciueito fonemas en os que fan a destinción. Bi ha deciueito fonemas consonanticos, entre os que a consonant fricativa postalveolovelar xorda, [ɧ] y a [r] presentan variacions considerables pendendo en o contexto social y dialectal. Unatra caracteristica d'o sueco ye a suya prosodia (entonación, accento, tono, etc.) muito variada, que a ormino ye una d'as diferencias mas notables entre os dialectos.

## Vocabulario
O vocabulario d'o sueco ye mas que mas chermanico, heredau dreitament d'o protochermanico u a traviés d'ampres de l'alemán, o baixo alemán meyo y, en bella mida, l'angles. Bels eixemplos de palabras chermanicas en sueco son *mus* (rato), *kung* (rei) u *gås* (auco). Una part significativa d'o vocabulario relichioso y cientifico ye d'orichen latino u griego, a ormino a traviés d'o francés y, en zaguerías, de l'ángles.

En o sieglo XVIII buena cosa de palabras d'orichen francés s'encorpororon ta o sueco. Istas palabras se gosaban transcribir seguntes o sistema ortografico sueco, de trazas que a suya pronuncia resultase familiar a un parlador de francés. Istas palabras gosan tener un "accento francés", caracterizau por l'accento en a zaguera silaba. Por eixemplo, *nivå* ("niveau", livel) u *fåtölj* ("fauteuil", sillón, cadiera de brazos). Tamién bi ha habiu a-saber-los ampres d'atras luengas chermanicas, en primeras d'o baixo alemán meyo, que yera a luenga franca d'a Liga Hanseatica, y dimpués de l'alemán estándard. Bellas palabras compuestas son traduccions d'os elementos que fan parte d'as palabras alemana orichinals (ye dicir, calcos lingüisticos), como *bomull* de l'alemán *Baumwolle* (cotón; literalment "lana d'árbol").

Como en muitas d'as luengas chermanicas, se pueden formar nuevas palabras por composición, como por eixemplo o substantivo *nagellackborttagningsmedel* (eliminador d'esmalte d'unglas) u verbos como *smygfilma* (filmar en secreto). Igual como en l'alemán u o neerlandés, ye posibler fer d'ista traza palabras muito largas y poco practicas como *produktionsstyrningssystemsprogramvaruuppdatering* ("posada a o diya d'o programa d'o sistema controlador d'a producción"), pero por un regular no son tan complexas, a lo menos, en o sueco parlau y difuera de l'ambito tecnico. As palabras compuestas prenen o chenero d'o nuclio sintactico, que en sueco ye siempre o zaguer morfema. Tamién se pueden creyar palabras nuevas por derivación d'atras palabras ya existents, como a verbificación de substantivos adibindo o sufixo de derivación *-a*, como en  *öl* (cerveza) y *öla* (beber cerveza).

## Sistema d'escritura
L'alfabet sueco ye un alfabeto de 29 letras que fa servir l'alfabeto latino basico de 26 letras mas tres letras adicionals: **[[Å (letra)|Å** / **å]]**, **[[Ä|Ä** / **ä]]**, y **[[Ö|Ö** / *ö]]*, encorporadas en tiempos modernos y que tienen o suyo orichen en o costumbre d'escribir a segunda letra d**ao'', ''ae'' i ''oe'' dencima d'a primera. Encara que istas combinacions son versions historicament modificadas d'[[A]] y [[O]], y podrían considerar-se diacriticos, en sueco se gosan considerar como letras independients, y s'ordenan alfabeticament dezaga d'a **Z**. Antes d'a publicación d'a trecena edición d'a ''[[Svenska Akademiens Ordlista]]'' (Vocabulario de l'Academia Sueca) en [[abril]] de [[2006]], a **w** yera tractada como una simpla variant de **v** y se feba servir nomás en nombres (como "Wallenberg") u palabras estrancheras ("bowling"), pero yera ordenada y pronunciada com **v**. En sueco no se gosan fer servir guaire atros diacriticos; a vegadas s'emplega **é** ta indicar que a silaba tonica caye en a zaguer silaba, mas que mas si a tonicidat cambea os significaus (''ide'', "cado" – ''idé'', "ideya"); tamién se pueden fer servir en bellas palabras atros [[accento trancato|accentos trancaus]] y, rarament, se troba [[accento ubierto|accentos ubiertos]] en nombres y palabras estracheras. A letra **à** s'usa ta referir-se a o pré unitario.

A letra alemana **ü** se tracta como una variación de **y**, y bellas vegadas se conserva en nombres estranchers. En estilo elaborau, se puet emplegar muito rarament a [[dieresi]] (por eixemplo: "Aïda"). As letras  **ä** y **ö** pueden estar o resultau d'una transformación [[fonetica]] dita ''omljud'', equivalent a l'[[umlaut]] de l'alemán, en que **a** u **å** s'ubren en **ä** en a conchugación (''natt'' – ''nätter'', ''tång'' – ''tänger''),  u l**'o** s'ubre en **ö** (''bok'' - ''böcker''). De traza parellana, en bels adchectivos a **u** se puet tornar en **y** por ''omljud'' (''ung'' - ''yngre'') (en istos casos, nunca no s'escribe **ü**). Os parladors d'o sueco actual no gosan fer servir a convención alemana d'escribir ''ä'' y ''ö'' como ''ae'' y ''oe'' cuan no se pueden emplegar ixos carácters.  Encara que hue se pueden usar toz ixos carácters en o sistema nacional sueco de [[dominio de primer livel|dominios de primer livel]] y en atros dominios d'Internet, os webs suecos gosan tener os URL con **a** y **o**, basando-se en o pareixiu visual.

En a [[ortografia]] sueca, os [[dos puntos]] tienen una función parellana a la que tienen en aragonés, pero tamién en tienen atras. Tamién se fan servir ta os numeros decimals, como en ''10:50 kronor'' que se leye ''tio kronor och femtio öre'' (10,50 [[corona sueca|SEK]]); ta abreviaduras como ''1:a'' ta decir ''första'' (primer) u ''S:t'' ta dicir ''sankt'' (sant); y tot tipo de sufixos que se pueden adhibir ta numeros, letras y [[abreviadura]]s, como ''53:an'' ta dicir ''femtiotrean'' (53eno), ''första a:t'' (a primera "a") u ''tv:n'' ta dicir ''televisionen'' (a [[televisión]]).

== Gramatica ==
Os [[substantivo]]s y [[adchectivo]]s suecos se declinan en [[chenero gramatical|chenero]] y [[numero (gramatica)|numero]]. Os substantivos perteneixen a un de dos cheneros – o común, que ye fruito d'a fusión d'os cheneros masculino y femenino, y que se fan servir con l'articlo indeterminau ''en'' y o [[chenero neutro|neutro]], que requiere l'articlo indeterminau ''ett''. – que tamién determinan a declinación d'os [[adchectivo]]s. Por eixemplo, a palabra ''fisk'' ([[peix]]) ye un substantivo común (''en fisk'') y puet tener as siguients formas:



A forma definida singular d'un substantivo se creya adibindo un sufixo (''-en'', ''-n'', ''-et'' o ''-t''), pendendo en o suyo chenero y en si o substantivo remata u no en vocal. Os articlos definius ''den'', ''det'' i ''de'' se fan servir ta variar a definitut d'un substantivo. Pueden servir como [[pronombre]]s [[demostrativo]]s u [[determinant]]s cuan se los emplega con [[adverbio]]s como ''här'' (aquí) u ''där'' (allí) ta formar ''den/det här'' (tamién ''denna''/''detta'', "iste/ista"), ''de här'' (tamién ''desa''; "istos/istas"), ''den/det där'' ("aquel/aquella") u ''de där'' ("aquels/aquellas"). Por eixemplo, ''den där fisken'' significa "aquel peix" y se refiere a un peix especifico; ''den fisken'' ye menos definiu y significa "aquel peix" en un sentiu mas abstracto, como "o conchunto de peixes"; y ''fisken'' quiere dicir "o peix". En bels casos, a forma definida indica tamién posesión, como por eixemplo ''jag måste tvätta händerna'' ("he de labar as mías mans"/"m'he de labar as mans").

Os [[adchectivo]]s se declinan con dos flexions diferents: – definida y indefinida – y han de concordar con o substantivo que modifican en chenero y numero. As formas definida, neutra y plurars d'un adchectivo se forman adibindo o sufixo (''-t'' o ''-a'') a la forma común de l'adchectivo; por eixemplo, ''en grön stol'' (una silla verda), ''ett grönt hus'' (una casa verda), u ''gröna stolar'' (sillas verdas). A forma definida d'un adchectivo ye a mesma que a forma indefinida plural, como en ''den gröna stolen'' (a silla verda), ''det gröna huset'' (a casa verda) y ''de gröna stolarna'' (as sillas verdas). L'adchectivo irregular ''liten'' (petit) se declina d'una traza irregular:



Os [[pronombre]]s personals suecos fan destinción de chenero en a tercera persona d'o singular y presentan una forma nominativa, una de chenitiva y atra d'obchecto. As formas nominativa, chenitiva y d'obchecto d'o pronombre ''hon'' (ella) son:

:''hon'' - ''hennes'' - ''henne''

A posesión se puet espresar con a particla [[enclitico|enclitica]] ''-s'', que se claba a lo final d'un [[sintagma nominal]] (que puet estar complexo). En o lenguache escrito, tanimientres, os libros d'estilo no gosan recomendar emplegar o enclitico en substantivos que no sían o nuclio d'o sintagma; manimenos, ixo ye normal en o lenguache oral.

:''mannen''; "l'hombre"
:''mannens hatt''; "o gorro de l'hombre"
:''mannen i grå kavaj''; "l'hombre con un vestiu griso"
:''mannen i grå kavajs hatt''; "o gorro de l'hombre que leva un vestiu griso"

Os verbos se [[conchugación|conchugan]] seguntes o tiempo [[tiempo verbal|tiempo]]. Un grupo de verbos (os que rematan en ''-er'' en o present) tienen una forma [[imperativo|imperativa]] especial, encara que en buena cuasi toz os verbos ista forma ye a mesma que a d'o [[infinitivo]]. L'uso d'o [[participio]] absoluto y o participio activo como adchetivos se fa a ormino:

:Participio absoluto: ''en stekt fisk''; "un peix frito"
:Participio activo: ''en stinkande fisk''; "un peix que fa pudor"

Ta os tiempos compuestos, como o ''perfecto d'indicativo'' u atros tiempos perfectos, o sueco no emplega o participio absoluto (como lo fa l'[[idioma aragonés|aragonés]] y muitas atras luengas). O [[verbo auxiliar]] (''ha'', "haber"/"tener") se mete debant d'una forma especial, dita [[supín]], que nomás se fa servir ta esta fin (encara que en muitos verbos gosa estar igual que o participio absoluto):

:Participio absoluto: ''målad''; "pintau" - supí ''målat'', perfecto compuesto ''har målat''; "ha pintau"
:Participio absoluto: ''stekt'', "frito" - supine ''stekt'', perfecto compuesto ''har stekt''; "ha freyiu/frito"

Manimenos, o participio absoluto sirve ta formar a [[voz pasiva]] compuesta.

En una proposición u clausula subordinada, o verbo auxiliar ''ha'' ye opcional y no se gosa emplegar en a luenga escrita.

:''Jag ser att han (har) stekt fisken''; "Veigo que él (ha) freyiu o peix"

Encara que se puet usar con bel zarpau de verbos (como ''vore'' u ''månne''), o [[modo subchuntivo]] ye cada diya mas raro y no s'emplega guaire.

A falta de casos en sueco se compensa con una gran variedat de  [[preposición|preposicions]], similars a las de l'[[Idioma anglés|anglés]]. Igual como en l'[[alemán]] moderno, as preposicions gosaban determinar o caso en sueco, pero ixo nomás contina pasando en bellas expresions, como ''till sjöss'' (chenitibo) u ''man ur huse'' (dativo singular), encara que belunas d'ellas encara son pro comuns.

Estando o sueco una luenga chermanica, a [[sintaxi]] ye parellana a las de l'anglés y l'alemán. Igual como l'anglés, o sueco tien un orden basico d'as palabras [[Subchecto Verbo Obchecto]], pero igual como l'alemán o verbo ha d'estar en a [[Luenga V2|segunda posición]] en as clausulas prencipals (ye dicir, dimpués d'adverbios, sintagmas adverbials u [[proposición subordinada|proposicions subordinadas]] si ístas prencipian a frase. Os sintagmas preposicionals siguen un orden [[Puesto Maniera Tiempo]], como en anglés y de traza diferent de l'alemán. Os adchectivos van debant d'o substantivo que modifican.

== Eixemplo ==
**Fragmento de *Barfotabarn* (1933), de Nils Ferlin (1898–1961):'''

## Bibliografía
### Cursos de sueco

* 
* 
* 
* 


### Gramatica

* 


## Referencias


## Vinclos externos

*  Svenska Institutet
*  Språkrådet
*   Svenska språkbyrån

### Recursos on-line (cursos, diccionarios)
*  Curso de sueco de Björn Engdahl
*  BraSwedish: Suecia y l'aprendizache d'o sueco
*  Diccionario sueco-castellano-sueco
*  Diccionarios de sueco
*  Diccionario sueco-castellano-sueco

### Atros
*  Rechistros de son que amuestran as variacions foneticas entre dialectos